b'\n_START_ARTICLE_\nOlib\n_START_SECTION_\nGeografija\n_START_PARAGRAPH_\nOlib, na katerm stoji svetilnik, je precej raven otok s povr\xc5\xa1ino 26,14 km\xc2\xb2. Otok, ki meri v dol\xc5\xbeino 9,5 km ima 33,340 km dolgo obalo. Najvi\xc5\xa1ja to\xc4\x8dka je 72 mnm visoki vrh Kalac. Otok je prepreden s kratkimi suhimi dolinami, ki na obali preidejo v manj\xc5\xa1e zalive. Na zahodni obali je najve\xc4\x8dji zaliv Luka Olib, ki je primerno sidri\xc5\xa1\xc4\x8de za jadrnice in manj\xc5\xa1e ladje. Na vzhodni obali pa le\xc5\xbei znatno plitvej\xc5\xa1i zaliv Slatnica. Ju\xc5\xbeno od edinega naselja na otoku so \xc5\xa1e trije manj\xc5\xa1i zaliv\xc4\x8dki: Banve, Sv. Nikola in Ju\xc5\xbena Slatina v katerih je mo\xc5\xbeno sidranje plovil. Zaliv\xc4\x8dek Sv. Nikola, ki ima globino morja do 8 m, je daje dobro zavetje plovilom pred udarci burje._NEWLINE_Otok je brez naravnih izvirov  in povr\xc5\xa1inskih vod. Na zahodnem delu otoka, za\xc5\xa1\xc4\x8ditenim pred burjo uspeva bujna vegetacija, na vzhodnem in ju\xc5\xbenem delu otoka pa so ob\xc5\xa1irni pa\xc5\xa1niki na katerih pasejo ovce. Za pa\xc5\xa1o doma\xc4\x8dini uporabljajo tudi sosednje oto\xc4\x8dke: Planik, Plani\xc4\x8di\xc4\x87 in Morovnik. Edino naselje na otoku je Olib, ki le\xc5\xbei ob zalivu Luka Olib ima manj\xc5\xa1e pristani\xc5\xa1\xc4\x8de.\n_START_SECTION_\nPrebivalstvo\n_START_PARAGRAPH_\nNa otoku stalno \xc5\xbeivi 140 prebivalcev (popis 2011).\n_START_SECTION_\nGospodarstvo\n_START_PARAGRAPH_\nPoleg turizma se doma\xc4\x8dini ukvarjajo \xc5\xa1e s poljedelstvom. Glavni pridelki so: vino, olj\xc4\x8dno olje in sir.\n_START_SECTION_\nZgodovina\n_START_PARAGRAPH_\nOlib je bil naseljen \xc5\xbee v rimski dobi. V 10. stol. je bil v starih listinah omenjen kot Aloep. Leta 1409 ga Bene\xc4\x8dani dajo v zakup zadarskim dru\xc5\xbeinam. \xc5\xbdupnijska cerkev v naselju Olib je bila postavljena 1632 in obnovljena 1868. V cerkvi hranijo dvajset glagoli\xc5\xa1kih kodeksov iz 16. do 19. stoletja. Na vhodu v pristani\xc5\xa1\xc4\x8de stoji stolp Ka\xc5\xa1tel iz 17. stol. V zalivu Ravne so ostanki naselja iz rimske dobe (temelji hi\xc5\xa1) in ru\xc5\xa1evine  triladijske cerkve sv. Pavla s samostanom, ki pa je bil zapu\xc5\xa1\xc4\x8den in poru\xc5\xa1en okoli leta 1200.'